
             [image: image1.png]



REPUBLIKA HRVATSKA

KARLOVAČKA ŽUPANIJA

                [image: image2.jpg]



OPĆINA KAMANJE

OPĆINSKI NAČELNIK
KLASA: 310-01/18-01/01
UR-BROJ:2133/22-01-18-02
U Kamanju, dana  10.04.2018. godine

Na temelju članka 15. stavka 3. Zakona o komunalnom gospodarstvu (''Narodne novine'' broj 36/95, 70/97, 128/99, 57/00, 129/00, 59/01, 26/03, 82/04, 110/04, 178/04, 38/09, 79/09, 153/09, 49/11, 84/11, 90/11, 144/12, 94/13, 153/13, 147/14, 36/15), članka 2. Odluke o uvjetima i mjerilima za provedbu prikupljanja ponuda ili javnog natječaja za povjeravanje komunalnih poslova na temelju ugovora („Glasnik Općine Kamanje“ br. 02/16) i Odluke Općinskog vijeća o počeku postupka prikupljanja ponuda – održavanje javne rasvjete na području Općine Kamanje, KLASA: 310-01/18-01/01, UR.BROJ: 2133/22-01-18-01 od dana 27.03.2018. godine, načelnik objavljuje
JAVNI NATJEČAJ
za obavljanje komunalne djelatnosti održavanja javne rasvjete
na području Općine Kamanje

Članak 1.
Naručitelj: Općina Kamanje 

Sjedište: Kamanje 106, 47282 KAMANJE 

Telefon: 047 642 288 

Telefaks: 047 642 290  

e-pošta: opcina.kamanje@kamanje.hr   
OIB: 01582703044

Članak 2.
 Predmet javnog natječaja je obavljanje komunalne djelatnosti održavanja javne rasvjete na području Općine Kamanje. 

Članak 3.
Obavljanje predmetne komunalne djelatnosti na temelju pisanog ugovora može se povjeriti fizičkoj ili pravnoj osobi registriranoj za obavljanje te vrste djelatnosti, ukoliko ispunjava i ostale uvjete iz ovog natječaja i natječajne dokumentacije.

Članak 4.
Poslovi održavanja javne rasvjete ugovaraju se na vrijeme od četiri (4) godine počevši od dana od sklapanja ugovora.

Članak 5.
Uz ponudu ponuditelji su dužni priložiti: 

1. izvod iz sudskog, obrtnog, strukovnog ili drugog odgovarajućeg registra, ne stariji od 3 mjeseca od dana objave javnog natječaja (kojom ponuditelj dokazuje da je registriran za obavljanje komunalne djelatnosti koja je predmet javnog natječaja, da nad njime nije otvoren stečaj, da nije u postupku likvidacije, da njime ne upravlja osoba postavljena od strane nadležnog suda, da nije u nagodbi s vjerovnicima, da nije obustavio poslovne djelatnosti ili da se ne nalazi u sličnom postupku prema propisima države sjedišta gospodarskog subjekta); 

2. izjavu da gospodarskom subjektu i/ili osobi ovlaštenoj po zakonu za zastupanje pravne osobe gospodarskog subjekta nije izrečena pravomoćna osuđujuća presuda za jedno ili više sljedećih kaznenih djela, odnosno za odgovarajuća kaznena djela prema propisima države sjedišta gospodarskog subjekta ili države čiji je državljanin osoba ovlaštena po zakonu za zastupanje gospodarskog subjekta: prijevara, prijevara u gospodarskom poslovanju, primanje mita u gospodarskom poslovanju, davanje mita u gospodarskom poslovanju, zlouporaba u postupku javne nabave, utaja poreza ili carine, subvencijska prijevara, pranje novca , zlouporaba položaja i ovlasti, nezakonito pogodovanje, primanje mita, davanje mita, trgovanje utjecajem, davanje mita za trgovanje utjecajem, zločinačko udruženje i počinjenje kaznenog djela u sastavu zločinačkog udruženja iz Kaznenog zakona, prijevara, pranje novca, prijevara u gospodarskom poslovanju, primanje mita u gospodarskom poslovanju, davanje mita u gospodarskom poslovanju, udruživanje za počinjenje kaznenih djela, zlouporaba položaja i ovlasti, zlouporaba obavljanja dužnosti državne vlasti, protuzakonito posredovanje primanje mita i davanje mita; 
Obrazac Izjave o nekažnjavanju se nalazi u prilogu natječajne dokumentacije te se ista prilaže kao dokaz ili se izdaje na vlastitom obrascu, a popunjena i potpisana mora sadržajno odgovarati tekstu navedenom u obrascu. 

Izjava ne smije biti starija od 3 mjeseca računajući od dana objave javnog natječaja.

3. potvrdu porezne uprave o stanju duga, ne starija od 30 dana do dana objave javnog natječaja (kojom ponuditelj dokazuje da je ispunio obvezu plaćanja dospjelih poreznih obveza i obveza za mirovinsko i zdravstveno osiguranje, ili da mu je sukladno posebnim propisima odobrena odgoda plaćanja navedenih obaveza, primjerice u postupku predstečajne nagodbe); 

4. ispunjen obrazac ponude; 

5. ispunjen obrazac ponudbenog troškovnika s iskazanim jediničnim cijenama po troškovničkim stavkama i ukupnom cijenom bez i sa PDV-om, sve izraženo u kunama te potpisan i ovjeren od strane ovlaštene osobe ponuditelja; 

6. dokument izdan od bankarskih ili drugih financijskih institucija kojim se dokazuje solventnost gospodarskog subjekta (BON 2/SOL 2), odnosno drugi jednakovrijedni dokument, kojim ponuditelj dokazuje da nije bio u neprekidnoj blokadi poslovnog računa (glavni račun) u posljednjih 6 mjeseci više od 15 dana (računajući od dana sastavljanja obrasca ili jednakovrijednog dokumenta;
7. popis zaključenih ugovora istovrsnih ili sličnih predmetu javnog natječaja izvršenih u posljednje tri godine s najmanje 2 (dvije) potvrde o uredno ispunjenim ugovorima koje daje druga ugovorna strana; 

Potvrde druge ugovorne strane moraju sadržavati: 



- naziv i sjedište ugovornih strana 



- predmet ugovora, datum i mjesto zaključenja ugovora 



- iznos ugovora 



- datum i mjesto izvođenja radova 


- navod jesu li radovi izvedeni u skladu s pravilima struke i uredno izvršeni

8. izjavu ponuditelja da raspolaže osobama koje posjeduju strukovnu sposobnost, stručno znanje i iskustvo potrebno za izvršenje ugovora; 

9. izjavu gospodarskog subjekta iz koje je razvidno kojim uređajima i kojom tehničkom opremom raspolaže u svrhu izvršenja ugovora 

10. izjavu ponuditelja kojom potvrđuje da će, ukoliko bude odabran kao najpovoljniji ponuditelj, prilikom potpisivanja ugovora ili najkasnije zajedno s predajom potpisanih primjeraka ugovora dostaviti jamstvo za uredno ispunjenje ugovora u obliku bjanko zadužnice ovjerene kod javnog bilježnika na iznos do 5.000,00 kuna, koju će naručitelj koristiti u slučaju naknade štete zbog povrede ugovornih obveza do visine za naknadu istih 

Tražene dokumente ponuditelji mogu dostaviti i u neovjerenoj preslici. 
Neovjerenom preslikom smatra se i neovjereni ispis elektroničke isprave.
Članak 6.
Kriterij za odabir najpovoljnije ponude je najniža ponuđena cijena za obavljanje komunalne djelatnosti koja je predmet ovog natječaja.

Članak 7.
Ponude se dostavljaju u pisanom obliku u zatvorenoj omotnici na adresu Općina  Kamanje, Kamanje 106, 47282 KAMANJE, s naznakom ''NE OTVARAJ - ZA NATJEČAJ'' te s nazivom i adresom ponuditelja.

Članka 8.
Ponude je potrebno dostaviti najkasnije do 18. travnja 2018. godine do 12:00 sati. 

Otvaranje ponuda provest će se dana 20. travnja 2018. godine u poslovnim prostorijama Općine Kamanje na adresi Kamanje 106, Kamanje. 
Ponuda pristigla nakon isteka roka za dostavu ponuda ne otvara se i obilježava se kao zakašnjelo pristigla ponuda te se odmah vraća ponuditelju koji ju je dostavio.

Ponuda koja ne sadrži potrebne isprave iz točke V. ovog natječaja, odnosno ponuda ponuditelja koji ne dokaže postojanje odgovarajuće sposobnosti za izvršenje ugovora o obavljanju komunalne djelatnosti održavanja javne rasvjete, smatrat će se neprihvatljivom te će se isključiti u postupku pregleda i ocjene ponuda.

Članak 9.
Odluku o izboru osobe kojoj će se povjeriti obavljanje komunalnih poslova održavanja javne rasvjete na temelju ugovora ili odluku o poništenju javnog natječaja donosi Općinsko  vijeće Općine Kamanje, po prijedlogu načelnika. 

Općinsko vijeće Općine Kamanje može donijeti odluku da se ne izabere niti jedna od ponuda na pristigli natječaj. Protiv odluke Općinskog vijeća žalba nije dopuštena, već se može pokrenuti upravni spor.

Članak 10.
Natječajna dokumentacija može se preuzeti u Jedinstvenom upravnom odjelu Općine  Kamanje, Kamanje 106, Kamanje radnim danom u vremenu od 7 do 15 sati, najkasnije do isteka roka za dostavu ponuda.
Članak 11.
Dodatne informacije mogu se dobiti u Jedinstvenom upravnom odjelu Općine Kamanje, Kamanje 106, 47282 Kamanje ili na broj telefona 047/642 288.









        NAČELNIK:









        Damir Mateljan



